open-index/open-wikipedia-markdown huggingface dataset:
אילנית אדלר

**אילנית אדלר** (נולדה ב-9 באפריל 1976) היא חזאית ועיתונאית ישראלית, משמשת חזאית בחברת החדשות.

## ביוגרפיה
אדלר נולדה בשנת 1976. את שירותה בצה"ל עשתה ביחידת החיזוי של חיל האוויר והייתה מפקדת קורס צופים ביחידה.

### קריירה
את תחילת הקריירה התקשורתית שלה החלה כמפיקת תחזיות בחברת החדשות. החל משנות ה-90 התחילה להגיש תחזיות בערוץ 2 לצד דני רופ וחלי סלוצקי. גם לאחר פרישתה של חלי סלוצקי ומעברו של דני רופ לחדשות 10, המשיכה להגיש את התחזית בערוץ לסירוגין עם דני דויטש ובהמשך לצד אלעד זוהר. 

לאחר סגירת ערוץ 2 ב-31 באוקטובר 2017 המשיכה אדלר בתפקידה כחזאית של חברת החדשות בקשת 12 וברשת 13, לצידו של מתן יעקב, זאת לאחר מעברו של אלעד זוהר להנחיית התכנית פותחים יום ברשת 13. החל מינואר 2019, אז חברת החדשות החלה לשדר בקשת 12 בלבד, היא משמשת כחזאית בערוץ זה בלבד.

היא מגישה תחזיות במהדורה המרכזית, ב"שש עם", ב"אולפן שישי" וב"חדשות סוף השבוע" ובנוסף לכך, מגישה פינות ואייטמים הקשורים בטבע ומזג האוויר בתוכניות השונות של חברת החדשות כמו "שלוש (מהדורת חדשות)", "מהדורה ראשונה" ו"שש עם".

### חיים אישיים
אדלר מתגוררת במודיעין-מכבים-רעות. היא מעצבת פנים במקצועה ובוגרת תואר ראשון במדעי בעלי החיים מהאוניברסיטה העברית.

## קישורים חיצוניים

## הערות שוליים

קטגוריה:חזאים
קטגוריה:אנשי טלוויזיה ישראלים
קטגוריה:נשות טלוויזיה ישראליות
קטגוריה:סגל חברת החדשות
קטגוריה:מעצבי פנים ישראלים
קטגוריה:מעצבות פנים ישראליות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:מודיעין-מכבים-רעות: אישים
קטגוריה:ישראלים שנולדו ב-1976
קטגוריה:ישראליות שנולדו ב-1976
גייג' מונרו

**גייג' מונרו** (באנגלית: **Gage Munroe**; נולד ב-4 בינואר 1999) הוא שחקן קנדי.

## ביוגרפיה
מונרו נולד בטורונטו, אונטריו, קנדה ב-4 בינואר 1999. יש לו אחות צעירה ממנו בשבע שנים, סאדי מונרו, גם היא שחקנית. 

## קריירה
מונרו החל את קריירת המשחק בגיל שמונה. הוא דיבב בסדרות אנימציה רבות בהן "מוני דמיוני", "סופר וואי!", "מר. מון", "גליית חברי הענק", "גרוג'בנד", "מפרץ ההרפתקאות" "קוסמות קטנות" ו"מפלצת של מלון: הסדרה". מונרו התארח בסדרות טלוויזיה רבות בהן "לחיות עם בנים", "היפה והחיה", "השמיים נופלים", "המרחב" ו"חומר אפל".

בשנת 2011 שיחק בסרט הקולנוע "בני אלמוות". שנה לאחר מכן שיחק בתפקיד הראשי בסרט "I Declare War".

בשנת 2017 השתתף בסרט הדרמה הנוצרי"הבקתה" לצד אוקטביה ספנסר, סם וורת'ינגטון ואביב אלוש.

בשנת 2021 שיחק בסרט הקומדיה האמריקאי"סתם אחד". ביולי אותה שנה, פורסם שמונרו לוהק לתפקיד בסרט הקולנוע "הנערה הכי בת-מזל בעולם", שהוקרן בנטפליקס ב-7 באוקטובר 2022. עוד ב-2022 ביצע מונרו הופעת אורח בסדרת הדרמה הרפואית "רופא ללא גבולות" (אנ').

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:מדבבים קנדים
קטגוריה:קנדים שנולדו ב-1999
בסינה

**בסינה** (**Basina**; סביבות 438 – 477 לספירה) נזכרת כמלכת תורינגיה באמצע המאה ה-5 לספירה, על ידי סופרים מאוחרים כמו גרגוריוס מטור. עם זאת, מכיוון שגרגוריוס תיאר את ממלכת תורינגיה כנמצאת בצד הגאלי או המערבי של נהר הריין, יש הסבורים שמדובר במחוז המנהלי Civitas Tungrorum , כיום בבלגיה.

## ביוגרפיה
ממוזער|200px|כילדריך ובסינה. שארל מנש (Charles Moench), 1822.
גרגוריוס מטור דיווח שכילדריך הראשון הוגלה מגאליה הרומית לתקופה מסוימת, ובמהלכה הוא נסע לממלכת תורינגיה. כשחזר, בסינה באה איתו, למרות שהייתה נשואה למלך תורינגיה, ביסינוס . היא עצמה לקחה את היוזמה לבקש את ידו של כילדריך הראשון, מלך הפרנקים, ונישאה לו. שכן כפי שהיא עצמה אמרה: "אני רוצה את הגבר החזק ביותר בעולם, גם אם אצטרך לחצות את האוקיינוס בשבילו".

לפי החיבור "מעשיהם של הבישופים של קמבריי" ("Gesta episcoporum Cameracensium") , המלך הפרנקי רגנכאר  (רגנאריוס), ואחיו ריכאר, מאזור קמבריי היו קרובי משפחתה של בסינה.

### נישואים וילדים
בשנת 463 נישאה בסינה לכילדריך הראשון, בנם של מרובך ואשתו, והביאו לעולם את הילדים הבאים:
# כלוביס הראשון (466–511) – מייסד ממלכת הפרנקים.
# אודופלדה  (467–511) – מלכת האוסטרוגותים ואשתו של תיאודריך הגדול
# לנטכילדיס  (468 – ?)
# אלבופלדיס  (470 – ?)

## באמנות
המלכה בסינה מתורינגיה היא הדמות האנטגוניסטית המרכזית בסרט "האחים גרים"  משנת 2005.

## קישורים חיצוניים

* Koren Whipp, Basine (ביוגרפיה של בסינה), 

## הערות שוליים

קטגוריה:נשים במאה ה-5
קטגוריה:תורינגיה
קטגוריה:פרנקים
קטגוריה:מלכות רעיות
קטגוריה:נפטרים ב-477
קווין אזאיס

**קווין אזאיס** (בצרפתית: **Kévin Azaïs**; נולד ב-16 באוגוסט 1992) הוא שחקן קולנוע וטלוויזיה צרפתי. ידוע בעיקר בזכות הופעתו בסרט הקולנוע הצרפתי Les Combattants .

## ביוגרפיה
בשנת 2002 נבחן לתפקיד הראשי בסרט Les Diables , של ג'וזף, נער שננטש בלידתו, ומרבה לברוח מביתו יחד עם אחותו. עם זאת, הוא לא נבחר משום שהיה צעיר יחסית, בגיל 10. את התפקיד קיבל אחיו-למחצה, ונסה רוטייה .

בשנת 2014 הופיע בסרט Les Combattants , בו גילם את הדמות הראשית ארנו לאברד. בתחילה הוצע לו לגלם את דמותו של חאווייר, דמות משנה בסרט, אך לבסוף הוא קיבל את התפקיד הראשי הגברי, לצד אדל האנל, ששיחקה גם בסרט Les Diables, אשר גילמה את הדמות הראשית מדלן בולייה. עבור תפקיד זה זכה אזאיס בפרס סזאר לשחקן המבטיח ביותר ובפרס לומייר לשחקן המבטיח ביותר.

בשנת 2016 הופיע בסרט Souvenir , בו גילם את דמותו של ז'ה.

בשנת 2017 הופיע בסרט "טעם של דיו" , בתפקיד הראשי של ונסה, זמר בלהקת פוסט-הארד רוק. עבור תפקיד זה הוא זכה במספר פרסים.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה צרפתים
קטגוריה:צרפתים שנולדו ב-1992
בוריס אובורביץ' בורובסקי

**בוריס אולגוביץ' אובורביץ' בורובסקי** (ברוסית: **Борис Олегович Уборевич-Боровский**; נולד ב-12 בינואר 1959) הוא אדריכל רוסי. יו"ר אגודת האדריכלים של מוסקבה , פרופסור במכון האדריכלי של מוסקבה .

## ביוגרפיה
בוריס אובורביץ' בורובסקי נולד ב-12 בינואר 1959 במוסקבה. אמא — מירה אובורביץ' , סבא — ירונים אובורביץ', מראשי הצבא האדום, הוצא להורג בשנת 1937 במהלך הטיהורים הגדולים.

בשנת 1982 סיים את לימודיו במכון האדריכלי במוסקבה. ב-1993 הקים את הסטודיו לאדריכלות ub design. בשנת 1998, יחד עם מספר אדריכלים נוספים, הוא יזם ליצור מחדש את אגודת האדריכלים של מוסקבה.

בשנת 2010 הוציא את ספרו "בוריס אובורביץ'-בורובסקי. אינטרייר".

בשנת 2018 נבחר להיות פרופסור באקדמיה הבין-לאומית לאדריכלות (סניף מוסקבאי).

## עבודות בולטות
### אדריכלות
* בניין מגורים "פארוס"  בשדה חודינקה (ביצוע);
* פיתוח שדה חודינקה (פרויקט פיתוח, יישום);
* מתחם המלונות "זולוטוי קולוס" (קונספט);
* מתחם רב תכליתי עם פסל של ורה מוחינה "הפועל ואשת הקולחוז" (פרויקט);
* מתחם תערוכה בינלאומי בודנ"ח (קונספט);
* שחזור המוזיאון הממלכתי לאמנות מזרחית .

### אינטרייר
* פנים של האזור המיוחד של ארמון הקרמלין הממלכתי (פרויקט);
* פנים חללים ציבוריים בגן טאיניצקי;
* אזור "VIP" של אצטדיון לוז'ניקי (יישום).

## קישורים חיצוניים

* אתר רשמי

## הערות שוליים

קטגוריה:אדריכלים סובייטים
קטגוריה:מוסקבה: אישים
קטגוריה:רוסים שנולדו ב-1959
א-בה-גא-ד!

**א-בה-גא-ד!** היא סדרת ילדים חינוכית ישראלית ששודרה בערוץ הופ! בין השנים 2008 ל-2009. הסדרה עוקבת אחר להקה הכוללת ארבעה חברים: אריאל (בגילומה של טל נרובאי), בר (בגילומה של יעל בדש), גמבי (בגילומה של מיטל סלקמון) ודן-דן (בגילומו של מקס אולארצ'יק). כל פרק מתמקד בפעילויות שונות כמו שירה, ריקוד, ומשחק, ומלווה בלימוד על אורח חיים בריא.

## עלילה
הסדרה עוקבת אחר להקה ובה ארבעה חברים: אריאל, בר, גמבי ודן-דן. בכל פרק הם שרים, רוקדים, משחקים וגם לומדים על אורח חיים בריא.
שתי העונות הראשונות צולמו בתוך אולפן עם קהל של ילדים בלבד.
העונה האחרונה עסקה בחיסכון במים וצולמה בבמה פתוחה מול קהל של הורים וילדים, העונה הזאת צולמה בהכנרת.

## דמויות
* טל נרובאי – אריאל
* יעל בדש – בר
* מיטל סלקמון – גמבי
* מקס אולארצ'יק – דן-דן

## קישורים חיצוניים
* 
קטגוריה:סדרות טלוויזיה ישראליות לילדים
קטגוריה:סדרות ערוץ הופ!
Moves (שיר של אולי מארס)

"**Moves**" הוא סינגל של הזמר האנגלי, אולי מארס, בשיתוף פעולה עם הראפר האמריקאי, סנופ דוג. השיר יצא, על ידי חברות התקליטים RCA רקורדס וסוני מיוזיק אנטרטיינמנט, ב-28 בספטמבר 2018, כסינגל המוביל מתוך אלבום האולפן השישי שלו, *You Know I Know*. השיר מופיע בפסקול של הסרט ג'וני אינגליש 3.0. השיר נכתב על ידי אד שירן, סטיב מק, עמר מאליק  וסנופ דוג, והופק על ידי סטיב מק.

נכון לאוקטובר 2022, השיר הושמע למעלה מ-11 מיליון פעמים ביוטיוב, ו-51 מיליון פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2017
קטגוריה:סינגלים מ-2018
קטגוריה:שירי אולי מארס
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:שירים על ריקודים
קטגוריה:בלדות פופ
פרשת ת'ורפ

**פרשת ת'ורפ** הייתה שערורייה פוליטית ומינית בריטית שנחשפה בשנות ה-70 של המאה ה-20. פרשה זו סיימה את הקריירה הפוליטית של ג'רמי ת'ורפ , מנהיג המפלגה הליברלית וחבר בית הנבחרים הבריטי מטעם צפון דבון. השערורייה הגיעו לאחר האשמותיו של נורמן ג'וסיף (נורמן סקוט) כי הוא ות'ורפ ניהלו מערכת יחסים הומוסקסואלית בתחילת שנות ה-60, וכי ת'ורפ ניסה לרצוח את ג'וסיף, שאיים לחשוף את הרומן ביניהם.

ת'ורפ, על אף שהודה שהשניים היו חברים, הכחיש כל מערכת יחסים כזו. בעזרת עמיתים פוליטיים ועיתונות צייתנית, העיתונות לא דיווחה על השערורייה הזו למעלה מעשור. ניסיונות להשתיק את סקוט לא צלחו, והבעיה העמיקה עד לניסיון רצח אפשרי של שכיר באוקטובר 1975. בעקבות ניסיון הרצח וגילויים נוספים שפורסמו בעיתונים, נאלץ ת'ורפ להתפטר מהנהגת המפלגה במאי 1976. מאוחר יותר, הוא הואשם, יחד עם שלושה אישים אחרים, בקשירת קשר לניסיון חיסול של סקוט. בבחירות הכלליות בבריטניה שהתקיימו ב-1979, איבד ת'ורפ את מושבו הפרלמנטרי.

במשפט שנערך במאי 1979, התביעה התבססה במידה רבה בראיות של סקוט, חבר בית הנבחרים פיטר בסל , והתוקף, אנדרו ניוטון. אמינותו של בסל התערערה בעקבות חשיפת ההסדרים הפיננסיים שלו עם "סאנדיי טלגרף". כל ארבעת הנאשמים זוכו מההאשמות.

ב-2015, נטען כי המשטרה הבריטית העלימה ראיות שקשורים לפרשה זו. עם זאת, ביוני 2018, דווי כי לא נמצאו ראיות חדשות והתיק יישאר סגור.

## לקריאה נוספת

* 
* 
* 
* 
* 
* 
* 
* 
* 
* 
* 
* 
* 


קטגוריה:שערוריות מין
קטגוריה:מחלוקות הקשורות ללהט"ב
קטגוריה:שערוריות פוליטיות בממלכה המאוחדת
עליזה כהן-מושלין

**עליזה כהן-מושלין** (נולדה ב-8 באפריל 1937) היא היסטוריונית של אמנות, פרופסור אמריטה בחוג לתולדות האמנות באוניברסיטה העברית בירושלים.

## ביוגרפיה
עליזה כהן-מושלין נולדה ברחובות. למדה ביולוגיה ותולדות האמנות באוניברסיטה העברית וצ'מבלו ועוגב ב. בשנת 1981 היא קיבלה דוקטורט ממכון ורבורג באוניברסיטת לונדון.

## קריירה
עליזה כהן-מושלין לימדה בחוג לתולדות האמנות באוניברסיטה העברית משנת 1981 ועד לפרישתה לגמלאות בשנת 2006. בשנים 1986–2006 היא הייתה העורכת של כתב העת *Jewish Art*.

פרופ' כהן-מושלים הייתה המנהלת של המרכז לאמנות יהודית באוניברסיטה העברית בין השנים 1991–2006. היא הקימה מדור לאדריכלות יהודית ועמדה בראשו, כמו כן הובילה מספר רב של משלחות תיעוד של אמנות יהודית ואדריכלות יהודית.

בשנת 1994, יחד עם פרופ' הרמן טיס, כהן-מושלים הקימה "בית תפילה – יחידת מחקר לאדריכלות יהודית" באוניברסיטה הטכנית בבראונשווייג, גרמניה.
ב-2009 הוענק לה עיטור הכבוד של הרפובליקה הפדרלית הגרמנית על מחקריה בכתבי יד לטיניים ועבריים בגרמניה, על הישגיה בשימור האמנות היהודית ועל הקמת יחידת מחקר "בית תפילה".

## ספריה
* *Hebrew Illuminated Manuscripts in the British Isles*, vol. I, Spanish and Portuguese Manuscripts, by Bezalel Narkiss, Aliza Cohen-Mushlin and Anat Tcherikover, the Israel and British Academies, Oxford University Press, 1982.
* *The Making of a Manuscript, The Worms Bible of 1148* (Wolfenbütteler Forschungen, vol. 25), Harrassowitz, Wiesbaden, 1983.
* *The Kennicott Bible*, introductory volume to a facsimile edition, by Bezalel Narkiss and Aliza Cohen-Mushlin, Facsimile Editions, London, 1985.
* *The Worms Mahzor*, introductory volume to a facsimile edition, by Malachi Beit-Arie, Bezalel Narkiss, Aliza Cohen-Mushlin, E. Fleischer, J. Eldar J. Allerhand, O. Wachter, Chone Schmeruk, Cyelar Publishing Co., London, and Jewish National and University Library, Jerusalem, 1986.
* *A Medieval Scriptorium, Sancta Maria Magdalena de Frankendal* (Wolfenbütteler Mittelalter-Studien 3), Harrassowitz, Wiesbaden, 1990, 2 vols.
* *Scriptoria in Medieval Saxony: St. Pancras in Hamersleben*, Harrassowitz, Wiesbaden, 2004.
* 	Aliza Cohen-Mushlin, Sergey Kravtsov, Vladimir Levin, Giedrė Mickūnaitė and Jurgita Šiaučiūnaitė-Verbickienė (eds.), *Synagogues in Lithuania: A Catalogue*. 2 vols. Vilnius: Vilnius Academy of Art Press, 2010–2012
* *Selected Hebrew Manuscripts from the Bavarian State Library*, Harrassowitz, Wiesbaden, 2020.

## קישורים חיצוניים

* 

## הערות שוליים

קטגוריה:סופרות ישראליות
קטגוריה:חוקרות תולדות האמנות ישראליות
קטגוריה:סגל האוניברסיטה העברית בירושלים: תולדות האמנות
קטגוריה:בעלות תואר דוקטור מאוניברסיטת לונדון
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות האקדמיה למוסיקה ומחול בירושלים
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:ישראליות שנולדו ב-1937
קטגוריה:ישראלים שנולדו ב-1937
הנס גראף

**הנס גראף** (בגרמנית: **Hans Graf**; נולד ב-15 בפברואר 1949 במרצ'נק) הוא מנצח אוסטרי.

## לימודים וקריירה
בילדותו למד גראף נגינה בכינור ובפסנתר. הוא למד בקונסרבטוריון של גראץ, אוסטריה, וסיים תואר בפסנתר ובניצוח. הוא גם השתתף בהנחיית כיתות אמן עם פרנקו פרארה, סרג'יו צ'ליבידאקה וארוויד יאנסונס. הוא קיבל מלגה ממלכתית בקונסרבטוריון של סנקט פטרבורג עם ארוויד יאנסונס. בעונת 1975/1976 היה גראף מנהל מוזיקלי של התזמורת הסימפונית הלאומית העיראקית בבגדאד. לאחר שזכה בתחרות הניצוח ע"ש קארל בוהם ב-1979, ערך את הופעת הבכורה שלו באופרה הממלכתית של וינה ב-1981 עם פטרושקה של סטרווינסקי. לאחר מכן עבד בבתי אופרה מרכזיים כולל מינכן, פריז, פירנצה, ונציה ורומא. מאז 1995, הוא ניצח על רוב התזמורות האמריקאיות הגדולות, כולל התזמורת הסימפונית של בוסטון, תזמורת קליבלנד, הפילהרמונית של ניו יורק ותזמורת פילדלפיה.

גראף היה המנהל המוזיקלי של תזמורת המוצרטיאום של זלצבורג בין השנים 1984 עד 1994, שם הקליט את הסימפוניות השלמות ויצירות אחרות של מוצרט. בין השנים 1994–1996 כיהן בתפקיד המנהל המוזיקלי של התזמורת הלאומית הבאסקית, ולאחר מכן בין השנים 1995 - 2003 של התזמורת הפילהרמונית של קלגרי ובין 1998 ל-2004 של התזמורת הלאומית בורדו אקוויטניה בצרפת, שם היה מועמד לחבר התזמורת. לגיון הכבוד בשנת 2002.

גראף ניצח לראשונה על התזמורת הסימפונית של יוסטון בשנת 2000, והפך למנהל המוזיקלי שלה בשנת 2001. הוא ערך את הופעת הבכורה שלו בניצוח קרנגי הול עם התזמורת הסימפונית של יוסטון בינואר 2006. בתום כהונתו ביוסטון ב-2013, גרף לקח את התואר חתן פרס מנצח. הוא היה אמן מגורים בבית הספר למוזיקה שפרד באוניברסיטת רייס. ב-2 בדצמבר 2012 זכה גראף על ידי אגודת ברוקנר של אמריקה במדליית הכבוד ע"ש קילני על ביצועיו של הסימפוניות 3-4 ו-6–9 של ברוקנר, כמו גם המיסה מס' 2 והטה דאום.

מ-2013 עד 2015, גראף היה פרופסור לניצוח תזמורתי באוניברסיטת מוצרטיאום בזלצבורג. בשנת 2018, הוא זכה בפרס גראמי על הקלטת ווצק של אלבן ברג עם אן שוואנווילמס, רומן טרקל והתזמורת ההסימפונית של יוסטון. הקלטה זו קיבלה פרס ECHO Klassik בשנת 2017.

לאחרונה, גראף הופיע בפסטיבלי הקיץ של טנגלווד, אספן (שניהם ב-2017) ווייל (2018).

הנס גראף הופיע לראשונה עם התזמורת הסימפונית של סינגפור ב-2015, וחזר לנצח בקונצרט נוסף ב-2018. ביולי 2019, התזמורת הסימפונית של סינגפור הודיעה על מינויו של הנס גראף למנצח הראשי החדש שלה, החל מעונת 2020 - 2021. בשנת 2026 יסיים גראף את תפקידו בסינגפור.

בחיים הפרטיים, גראף ידוע בתור אנין יין. לו ולאשתו מרגריטה יש בת, אנה.

## קישורים חיצוניים

קטגוריה:מנצחים אוסטרים
קטגוריה:אוסטרים שנולדו ב-1949
מגדל קולסרולה

**מגדל קולסרולה** (הגייה קטלאנית: [ˈtorə ðə kuʎsəˈɾɔlə] **טורה דה קולסרולה**) הוא מגדל תקשורת בעיצוב ייחודי הממוקם על גבעת טיבידאבו ברכס הרי קולסרולה, בברצלונה, קטלוניה, ספרד. הוא תוכנן על ידי האדריכל סר נורמן פוסטר ועל ידי המהנדסים האזרחיים הספרדים חוליו מרטינס קלזון ומנואל ג'וליה וילארדל. מגדל סמלי זה נבנה בשנת 1991 על ידי חברת הבנייה Cubiertas y MZOV S.A, עבור אולימפיאדת הקיץ 1992. הוא כולל תא עלייה אליו כמו מגדלים רבים, אך משתמש בכבלים מייצבים לתמיכה אופקית כמו תורן. משמש בעיקר לשידור טלוויזיה ורדיו, וגובהו מספק את נקודת התצפית הגבוהה ביותר על העיר. האנטנה העליונה מגיעה לגובה של 288.4 מטרים והקומה האחרונה בחלק העליון, בעלת שלוש עשרה קומות, מגיע לגובה של 152 מטרים. הנקודה הגבוהה ביותר של המגדל היא המקום הגבוה ביותר שאפשר להגיע אליה בסביבת העיר ברצלונה. הקומה העשירית של הפוד פתוחה לקהל הרחב.

## אירועים
במגדל קיים חלל לארגון אירועים, המורכב מחדר קבלה ותצפית בגובה 560 מטרים מעל גובה פני הים.

## בנייה
למגדל יש פיר ראשי מבטון מזוין בצורת חרוט חלול בקוטר של 4.5 מטרים, המצטמצם ל-3 מטרים כדי להחזיק תורן רדיו מ-2.7 מטרים עד 0.7 מטרים. שלוש עשרה הקומות מוקפות ברשתות פלדת אל חלד פתוחות ותלויות מהפיר בשלושה מסבכי פלדה אנכיים ראשיים.

משקלו הכולל של המגדל הוא 3,000 טון.

מספר רב של כבלים שומרים על המגדל זקוף:
* התחתונים מורכבים משלוש סדרות של 180 כבלים מקבילים (קוטר 15 מילימטרים) העשויים מפלדה בעלת חוזק גבוה מתוחה מראש עם כיסוי פוליאתילן, כל אחד.
* העליונים עשויים משלוש סדרות של 7 כבלי סיבי ארמיד במקביל (קוטר 56 מילימטרים). לשלושת הכבלים העליונים חוזק קריעה משולב של 4,200 טון.

## ראו גם
* מגדל התקשורת של מונז'ואיק
* רשימת המגדלים הגבוהים בעולם

## קישורים חיצוניים

* 

* Torre de Collserola
* Foster and Partners
* Collserola Tower at Structurae
* Torre de Collserola at Factoría Urbana: Photos and technical information about the tower
* Torre de Collserola: connecting Barcelona
* Aramid cable termination design


## הערות שוליים

קטגוריה:ברצלונה: מבנים
קטגוריה:מבנים שתכנן נורמן פוסטר
קטגוריה:מגדלי תקשורת
טר (נהר)

ה**טר** הוא נהר בקטלוניה, ספרד, שמקורותיו מתחילים מגובה משוער של 2,400 מטרים מעל פני הים, ליד אולדטר (Ulldeter) למרגלות קרקס קרחוני, התחום בפסגות הסמוכות של אל גרה דה פג'ול, אל באסטימנטס ואל פיק דה לה דונה. הוא עובר דרך הקומארקים של ריפול, אוסונה, סלבה, ג'ירונס ובאיס אמפורדה, ונשפך לים התיכון ב-l'Estartit.

אורכו של נהר טר הוא 208 קילומטרים והוא מנקז שטח של כ-3,010 קילומטרים רבועים. האגן שלו מתואר על ידי תבנית ניקוז דנדריטית ואקסוריטית. מדי שנה, עוברים בנהר ממוצע של 840 מיליון מטרים מעוקבים מים, עם קצב זרימה ממוצע של 25 מטר מעוקב לשנייה בפתחו. למרות שמקורותיו נמצאים בהרי הפירנאים, הטר מקבל זרימה משמעותית מנהרות במישורים האמצעיים והתחתונים. כך הוא חשוף להצפות גם באביב וגם בסתיו.

## קישורים חיצוניים

* 

קטגוריה:ספרד: נהרות
Don't Give Up on Me

"**Don't Give Up on Me**" הוא סינגל של הזמר-יוצר האמריקאי, אנדי גרמר, שיצא, על ידי חברת התקליטים אס-קרוב רקורדס, ב-13 בפברואר 2019, כסינגל המוביל מתוך אלבום האולפן הרביעי שלו, *Naive*. השיר נכתב על ידי אנדי גרמר, בראם אינסקור, ג'ייק טורי וסם פארר, והופק על ידי בראם אינסקור. גרסת רמיקס, בשיתוף פעולה עם התקליטן ההולנדי, R3hab, יצאה ב-12 באפריל 2019.

השיר הוא שיר הנושא של הסרט *[[Five Feet Apart]]* .

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים מסרטי קולנוע
קטגוריה:בלדות פופ
קטגוריה:שירי זהב בממלכה המאוחדת
קטגוריה:סינגלים בהוצאת הוליווד רקורדס
Johnny Are You Queer?

"" (לעיתים מסוגנן כ-"") הוא שיר שנכתב על ידי בובי ולרסון פיין. השיר בוצע לראשונה בהופעה חיה על ידי הגו-גו'ס , ולבסוף הוקלט על ידי ג'וזי קוטון , שהוציאה את השיר כסינגל ב-1981, כחלק מאלבום האולפן הראשון שלה, *Convertible Music*. כמו כן, השיר הופיע בפסקול של הסרטים *[[Valley Girl]]*  ו-*[[Jackass Number Two]]* .

## ביקורת
עם יציאתו של השיר, השיר היה נושא למחלוקת. קוטון הואשמה על ידי קבוצות שמרניות בקידום הומוסקסואליות. כמו כן, אחת מהקבוצות השמרניות טענה כי "ג'וזי קוטון לא קיימת. למעשה היא למעשה גבר הומו שניסה להמיר סטרייטים תמימים להומוסקסואליים". כתבי העת וילג' ווייס ואדבוקט העלו ביקורת על השיר, כאשר כותרת המאמר בוילג' ווייס היה "ג'וזי, את כלבה?" (במקור: "").

מספר שנים לאחר הוצאת השיר, AllMusic סיקר את השיר וציין כי "בדיעבד, השיר נשמע די מאולף, ולאורך כל הבדיחה היא על הבחורה המעצבנת, ולא על ג'וני: 'he's not interested in her that way, so clearly he must not like girls' הוא (במכוון) הנחת יסוד מתנשאת להפליא".

קוטון טענה כי מאז הוצאתו של השיר יצרו איתה קשר מספר אנשים שהודו לה על השיר, מאחר שהוא עזר להם לצאת מהארון.

## מיקומי שיא

## קישורים חיצוניים

## הערות שוליים

קטגוריה:שירי 1981
קטגוריה:סינגלי בכורה מ-1981
קטגוריה:שירים באנגלית
קטגוריה:שירי להט"ב
קטגוריה:שירי גל חדש
קטגוריה:מחלוקות הקשורות ללהט"ב במוזיקה
בשנה הבאה (מיני-אלבום)

"**בשנה הבאה**" הוא המיני-אלבום השני של הצמד המוזיקלי הישראלי אילן ואילנית. את האלבום הוציאה לאור בינואר 1970 חברת התקליטים הד ארצי בקטלוג BMN-674 – האלבום הראשון של הצמד שיוצא בהוצאה זו. הוא כולל את השיר "בעקבותייך", שנכלל באלבום סביב לעולם וזכה להצלחה במצעד הפזמונים השבועי של קול ישראל.

## רשימת רצועות

## הערות שוליים

## קישורים חיצוניים

קטגוריה:אלבומי אילן ואילנית
קטגוריה:מיני-אלבומים בעברית
קטגוריה:אלבומי חברת הד ארצי
סייקן (נהר)

שמאל|ממוזער|280px|מסלולם של הנהרות ויליאמסון, סייקן וספראג
**הנהר סייקן** (באנגלית: **Sycan River**) הוא יובל של הנהר ספראג הזורם בדרום-מזרח אורגון בארצות הברית. הנהר, באורך 121 קילומטרים, מנקז כ-1,450 קילומטרים רבועים מזרחית לרכס קסקייד. מוצא הנהר באזורים גבוהים ביער הלאומי פרימונט מדרום ל. הנהר זורם מצפון-מערב לתוך ביצת העשב סייקן (Sycan Marsh) בדרום מחוז לייק, ממנה הוא זורם בדרך כלל לדרום-מערב כדי להצטרף לנהר ספראג ליד היישוב  במחוז קלאמת. 95 הקילומטרים העליונים של הנהר הם חלק מהמערכת הלאומית של נהרות פראיים ונופיים.

מקור שם הנהר בביצת העשב סייקן. מקור שמה בצמד המילים saiga keni בשפת שבט הקלאמת, שפירושן "מקום שטוח עם עשב".

## מסלול
בסמוך למקורותיו, הנהר סייקן, הזורם מערבה, קולט את מימיו של בולדר קריק (Boulder Creek) מימין ואת הנהר סאות' פורק סייקן משמאל (South Fork Sycan River). שביל האנן (Hanan Trail), שביל מסלול רגלי, עובר בערך במקביל לנהר לאורך קטע זה, המהווה חלק מהמערכת הלאומית של נהרות פראיים ונופיים. הסייקן פונה לצפון-מערב וקולט את מי הנחלים רוק קריק (Rock creek), קלי קריק (Kelly creek) וניקסון קריק (Nixon creek) מימין לפני שהוא פונה שוב מערבה. לאורך הקטע הבא, קאמינגס קריק (Cummings Creek) נכנס מימין, ריפל קריק (Rifle Creek) משמאל, והסייקן עוזב את מחוז לייק ונכנס למחוז קלאמת. לאחר מכן נכנס סקל קריק (Skull Creek) משמאל וקורייר קריק (Currier Creek) מימין.

במורד הזרם אחרי קורייר קריק נכנס פרדייז קריק (Paradise Creek) משמאל, והסייקן פונה לצפון-מערב ואז צפונה, עוזב את מחוז קלאמת ונכנס מחדש למחוז לייק. מעט צפונית לגבול, נחל לונג קריק (Long Creek) נכנס מימין. לאחר פנייה מערבה ודרום-מערבית, הנהר נכנס לביצת העשב סייקן, אזור ביצה של כ-130 קילומטרים רבועים. הנהר ממשיך לדרום-מערב דרך הביצה, הנהר עוזב את מחוז לייק ונכנס מחדש למחוז קלאמת. ביציאה מהביצה, הנהר יורד במהירות דרך קניון חצוב ברמה געשית צחיחה המכונה "The Tablelands". בהמשך נשפך אליו משמאל מריט קריק (Merritt Creek). הנהר מתפתל מערבה ואחר כך דרומה, הסייקן קולט את בלו קריק (Blue Creek) משמאל, נכנס לעמק הנהר ספראג, קולט את סנייק קריק (Snake Creek) משמאל ונשפך לנהר ספראג מצפון לביטי, כ-50 קילומטרים צפונית-מזרחית לקלאמת פולס.

## פעילויות נופש
בנהר שוכנים מיני הדגים טרוטת עין-הקשת, , טרוטה חומה וטרוטת השור. בחלק העליון של הנהר העליון מתאפשר דיג זבובים טוב עבור טרוטת ברוק קטנה, בעוד שטרוטה חומה נמצאת רק בחלק התחתון של הנהר התחתון לאחר הביצה. דרכי יער משובשות מאפשרות גישה לחלקים של הנהר שכמעט ולא מגיעים אליהם דייגים. 19 הקילומטרים התחתונים של הנהר גובלים בדרך כלל בקרקע בבעלות פרטית, שבה נדרש אישור לגישה.

"החברה לשימור הטבע" (The Nature Conservancy), ארגון ללא מטרות רווח המחזיק ברוב שטחה של ביצת העשב סייקן וחלק מהיער שמסביבה, מציעה סיורי רכב מודרכים בביצה. אסורים הציד, הדיג, מחנאות או הבאת חיות מחמד בשמורה, שאין בה שירותים ומעט הזדמנויות לטיולים רגליים. עם זאת, הביצה, המושכת אלפי עופות נודדים מהמינים ברבור הטונדרה, עגור קנדי, , מרומית שחורה, מגלן לבן-פנים ומינים אחרים, מציעה הזדמנויות לצפייה בציפורים. הגישה לשמורה היא בדרכי יער לא סלולות.

## הערות שוליים

קטגוריה:אורגון: גאוגרפיה
קטגוריה:אורגון: נהרות
יורם סלע

**יורם (בדק) סלע** (27 בדצמבר 1942 – 24 באוקטובר 1973) היה קצין צה"ל בדרגת סרן שנהרג במלחמת יום הכיפורים כשפיקד על פלוגה בעת הלחימה בעיר סואץ. לאחר מותו הוענק לו עיטור המופת.

## ביוגרפיה
220px|ממוזער|ימין|אנדרטה לזכרו של יורם סלע בקיבוץ מענית
סלע נולד לפרומה ונתן בשנת 1942 בקיבוץ מענית. הוא למד בבית-הספר היסודי בקיבוץ ובבית-הספר התיכון מבואות עירון בעין שמר. בעת לימודיו בתיכון נמנה עם חברי תזמורת כלי הפריטה של מאיר שפיה עמה הופיע ברחבי ישראל. בעת לימודיו בתיכון לימד את ילדי הכיתות הנמוכות נגינה.

באוקטובר 1960 התגייס לצה"ל והוצב בחיל השריון, ועבר את מסלול ההכשרה כקצין שריון. הדריך בקורס קציני שריון בבית הספר לשריון.

לאחר שחרורו משירות הקבע למד בבית-הספר למוזיקה בסמינר אורנים בטבעון וקיבל תעודת הוראה במוזיקה. סלע לימד מוזיקה במשק, והקים אולפן למוזיקה באזור. בקיבוץ ייסד מקהלה ותזמורת, וגם הלחין את המוזיקה למחזה "פינוקיו" שהוצג באזור. הוא כתב חוברות בתחום הוראת המוזיקה והופיע כמנצח בפסטיבל הישראלי למוזיקה.

במלחמת ששת הימים לחם בסיני.

במלחמת יום הכיפורים גויס סלע והשתתף בקרבות בסיני. ב-24 באוקטובר 1973 כסגן מפקד פלוגה, נכנסה פלוגתו לעיר סואץ. הפלוגה נלכדה תחת אש המגינים באחת מסימטאותיה של העיר. למרות מספר פגיעות בטנק עליו פיקד, המשיך סלע להילחם מתוכו, כשהוא חשוף לפגיעה. גם כשהטנק נעצר עקב הפגיעות המרובות המשיך סלע להילחם יצא אל מחוץ לצריח על מנת לכבות את רשת-ההסוואה על הטנק שבערה. לאחר מכן חזר לצריח והמשיך בלחימה עם נשקו האישי ורימוני יד, עד שנפגע ונהרג.

סלע הובא למנוחת-עולמים בבית הקברות הצבאי בהר הרצל. הוא השאיר אחריו אישה נועה, בן ובת, הורים, אח ואחות. לאחר מותו הועלה לדרגת סרן.

בחודש מאי 1975 הוענק לו עיטור המופת על ידי הרמטכ"ל מרדכי גור:

## הנצחה
לאחר מותו הוציא קיבוצו לאור חוברת לזכרו ובה סיפורים על דמותו מעוררת ההשראה, מכתבים, זיכרונות ותמונות.

חיה ארבל, מורה למוזיקה שעבדה עם סלע, חיברה יצירה מוזיקלית לזכרו. בעיתון במחנה פורסמה כתבה אודותיו לאחר שהוענק לו עיטור המופת.

לאחר מותו הוקמה בקיבוץ אנדרטה על ידי ילדיו ומשפחתו בסיוע הקיבוץ, משרד הביטחון, המועצה האזורית מנשה וחברת "פעמוני ירושלים".

שמו מונצח באנדרטה במחנה ירדן – אנדרטה לנופלים מחטיבת שריון 166, ביד לשריון בלטרון, באתר הנצחה לנופלי חטיבת שריון 500 ביער המגינים, באנדרטה לזכר נופלי אוגדת עמיעד במחנה עמיעד, באנדרטה לנופלים מחטיבת שריון 166 קרייתי מחנה עמיעד, בחדר הנצחה לנופלים לבני קיבוץ מענית, בחדר הנצחה ומורשת לנופלים מחטיבה 500 ומל"י 500 במחנה צאלים וביד לנופלים בני התנועה הקיבוצית בקיבוץ משמר העמק.

## קישורים חיצוניים
* 
* 
* 
* 

קטגוריה:בוגרי התיכון האזורי מבואות עירון
קטגוריה:בוגרי אורנים - המכללה האקדמית לחינוך
קטגוריה:מענית: אישים
קטגוריה:חללי צה"ל במלחמת יום הכיפורים
קטגוריה:מעוטרי עיטור המופת במלחמת יום הכיפורים
קטגוריה:חיילי חיל השריון במלחמת ששת הימים
קטגוריה:מפקדי פלוגות במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:אישים הקבורים בבית הקברות הצבאי בהר הרצל
קטגוריה:ישראלים שנולדו ב-1942
קטגוריה:ישראלים שנפטרו ב-1973
יורי באס

**יורי באס** (בהולנדית: **Youri Baas**; נולד ב-17 במרץ 2003 באוסטפורן שבהולנד) הוא כדורגלן הולנדי המשחק בעמדת המגן השמאלי באייאקס.

## קריירת מועדונים
באס גדל במחלקות הנוער של OVV אוסטפורן, אקסלסיור רוטרדם ואייאקס. בשנת 2020 החל לשחק בקבוצת המילואים של אייאקס. ב-28 באוגוסט 2022 ערך את הופעת הבכורה שלו בקבוצה הראשונה של המועדון, כשהחליף את דיילי בלינד בניצחון 0–2 על אוטרכט במסגרת המחזור הרביעי בליגת העל ההולנדית לעונת 2022/2023. ב-7 בספטמבר ערך את הופעת הבכורה שלו בליגת האלופות, בניצחון 0–4 על גלאזגו ריינג'רס במסגרת שלב הבתים לעונת 2022/2023.

## קישורים חיצוניים

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני אייאקס
קטגוריה:כדורגלני ניימכן
קטגוריה:הולנדים שנולדו ב-2003
נייתן דאו

**נייתן דאו** (באנגלית: **Nathan Dawe**; נולד ב-25 במאי 1994) הוא תקליטן ומפיק מוזיקלי אנגלי.

## ראשית חייו וקריירה
נתן דאו נולד בבורטון על הטרנט  ב-25 במאי 1994. בהמשך חייו, הוא למד בקולג' הספורטיבי הקתולי רוברט סאטון . הוא מעריץ כל חייו את מועדון הכדורגל אסטון וילה.

הוא התחיל לעסוק בתקליטנות כשהיה בן תשע. סינגל הבכורה שלו, "", בשיתוף פעולה עם מלאקה , יצא באוגוסט 2018. השיר כולל דגימה ללא קרדיט מהשיר "It's Over Now" של דברה קוקס. השיר הגיע, בשיאו, למקום ה-94 במצעד הסינגלים הבריטי. במאי 2019, הוא הוציא את הסינגל "Repeat After Me", בשיתוף פעולה עם מליסה סטיל . ב-25 באוקטובר 2019, הוא הוציא גרסת כיסוי, בשיתוף פעולה עם מלאקה וג'ייקה , לשיר "Flowers" של Sweet Female Attitude . השיר הגיע, בשיאו, למקום ה-12 במצעד הסינגלים הבריטי, ולמקום הראשון במצעד הדאנס הבריטי. ב-24 ביולי 2020, הוציא את השיר "Lighter", בשיתוף פעולה עם KSI. לאחר הצלחת השיר בבריטניה (מקום שלישי במצעד הסינגלים הבריטי ומקום שני במצעד הדאנס הבריטי), הוא הוחתם בוורנר צ'אפל מיוזיק .

ב-25 בנובמבר 2020, הוא הוציא את השיר "No Time for Tears", בשיתוף פעולה עם להקת הבנות הבריטית, ליטל מיקס. השיר הגיע, בשיאו, למקום ה-19 במצעד הסינגלים הבריטי.

ב-24 בספטמבר 2021, הוא הוציא את השיר "Goodbye", בשיתוף פעולה עם טי. מתיאס. השיר הגיע, בשיאו, למקום ה-85 במצעד הסינגלים הבריטי ולמקום ה-23 במצעד הדאנס הבריטי.

ב-29 באפריל 2022, הוא הוציא את השיר "", בשיתוף פעולה עם אלה הנדרסון. בשיר יש דגימה מהשיר "Calabria" של רון ריילי קולץ' . השיר הגיע, בשיאו, למקום התשיעי במצעד הסינגלים הבריטי.

## קישורים חיצוניים
* 

## הערות שוליים

קטגוריה:אמני אטלנטיק רקורדס
קטגוריה:תקליטנים בריטים
קטגוריה:מפיקים מוזיקליים בריטים
קטגוריה:מוזיקאים אנגלים
קטגוריה:אנגלים שנולדו ב-1994
גלעד ליטן

**גלעד ליטן** (23 ביולי 1952 – 22 באוקטובר 1973) היה חייל צה"ל שנהרג במלחמת יום הכיפורים בעת שקפץ כדי להציל את מפקדו שנפצע בעת שנקלע לאש בקרב על מוצב החרמון. לאחר מותו הוענק לו עיטור העוז.

## ביוגרפיה
גלעד נולד בשנת 1952 לאלישבע ויצחק, בקיבוץ גשר הזיו. הוא סיים את לימודיו בבית-חינוך תיכון-אזורי, ב. בגיל שתים עשרה הצטרף עם אביו, לקבוצת הימייה "הפועל" ולמד להשיט סירות. היה מדריך ב"תנועת הצופים". נשלח פעמיים לחוץ-לארץ במשלחות נוער. בפעם הראשונה יצא במשלחת שארגנה עיריית נהריה לכנס-נוער בינלאומי בברלין המערבית. לאחר מכן נסע ליפן במסגרת משלחת לכנס ג'מבורי של תנועת הצופים.

בספטמבר 1971 התגייס לחיל האוויר. הוא התנדב לקורס טיס וכעבור שנה עבר לשרת בסיירת גולני שם נשלח לקורס מ"כים. לאחר שפרצה מלחמת יום-הכיפורים הוצב עם כוחות החי"ר ברמת הגולן. הוא שימש כקשר בפלוגה שעליה פיקד סרן שמריהו ויניק.

ב-8 באוקטובר 1973, בקרב הראשון שהתחולל על החרמון לאחר שמוצב החרמון נכבש בידי הצבא הסורי בתחילת המלחמה, חיפה ליטן על נסיגת הכוח מן ההר. ביחידה גילו במהרה שחייל אחד נעדר. ליטן התנדב, עם חייל נוסף בפלוגה, לחפש את החייל הנעדר. הם נתקלו באש חזקה ומשלא מצאו את החייל, חזרו לכביש.

ב-12 באוקטובר 1973, בזמן שהפלוגה ניסתה לפרוץ למוצב, התנדב ליטן להיות הראשון שיבדוק אם המעברים בטוחים ונטולים במוקשים. הוא גילה מוקשים, סימן לחיילי הפלוגה דרך בטוחה וארגן להם מעבר בטוח.

ב-22 באוקטובר 1973 יצא עם היחידה לכבוש מחדש את מוצב החרמון. לפנות בוקר פתחו הסורים באש. בעיצומו של הקרב קפץ ליטן לעבר האש כדי לגרור לאזור בטוח את ויניק מפקדו שנפצע. הוא נפגע מאש האויב ומת מאוחר יותר מפצעיו. איתן-צבי פלונסקי בנו של יורק פלונסקי ממפקדי מרד גטו ורשה, ניסה לחלץ את השניים. הוא התקרב אליהם ואז נהרג מפגיעת כדור בראשו. לפולונסקי הוענק צל"ש הרמטכ"ל לאחר מותו.

במאי 1975 הוענק לליטן עיטור העוז על ידי הרמטכ"ל מרדכי גור:

גלעד ליטן הובא למנוחות בבית-העלמין בנהריה. השאיר אחריו הורים ושתי אחיות. לאחר מותו הועלה לדרגת סמל.

## הנצחה
שמו מונצח באתר הנצחה ומוזיאון חטיבת גולני שבמחלף גולני, באנדרטת גן המגינים נהריה, באנדרטת חללי סיירת גולני בקרבות מלחמת יום הכיפורים בהר החרמון, במרכז המורשת וההנצחה של סיירת גולני במחנה שרגא ובבית יד לבנים נהריה.

## קישורים חיצוניים
* 
* 
* 
* 
* 
* גלעד ליטן - קטע ששודר בתוכנית "במותם ציוו" ביום הזיכרון 2014 באתר גלעד לזכרם

## הערות שוליים

קטגוריה:לוחמי סיירת גולני
קטגוריה:מעוטרי עיטור העוז במלחמת יום הכיפורים
קטגוריה:חללי צה"ל במלחמת יום הכיפורים
קטגוריה:נהריה: אישים
קטגוריה:גשר הזיו: אישים
קטגוריה:בוגרי תיכון אזורי סולם צור
קטגוריה:בוגרי תנועת הצופים בישראל
קטגוריה:חיילי חיל הרגלים במלחמת יום הכיפורים
קטגוריה:אישים הקבורים בבית הקברות הצבאי בנהריה
קטגוריה:ישראלים שנולדו ב-1952
קטגוריה:ישראלים שנפטרו ב-1973
שערוריית הצוערים

[ממוזער|קבוצת [צוערים צעירים מהקולג' הצבאי הלאומי של ארגנטינה  במהלך טקס, בסביבות שנות ה-30 של המאה ה-20.]]
**שערוריית הצוערים** (בספרדית: **Escándalo de los cadetes**), הידועה גם כ**מקרה באלווה** (בספרדית: **Caso Ballvé**), הייתה שערורייה מינית ופוליטית שפרצה בבואנוס איירס, ארגנטינה, בספטמבר 1942, בנוגע למעורבותם של צוערים צעירים מהקולג' הצבאי הלאומי של ארגנטינה  במסיבות מין קבוצתי לכאורה שנערכו על ידי הומוסקסואלים מהמעמד העליון. הנאשם העיקרי בשערורייה היה הצלם החובב חורחה הוראסיו באלווה פינירו, שערך התכנסויות קטנות בדירתו ברקולטה וצילם תמונות אירוטיות  של הנוכחים, שהפכו לראיה העיקרית ששימשה נגדו.

בשנת 1942, באלווה פינירו וקבוצת חבריו, כולל אדולפו חוסה גודווין, ארנסטו ברילה, רומיאו ספינטו וסוניה (האישה היחידה), בין היתר, החלו לאסוף צוערים מהרחובות למסיבות הפרטיות שלהם, כשחלקם אף פיתחו קשרים רומנטיים.

חקירה פנימית בקולג' הצבאי הלאומי של ארגנטינה חשפה את השערורייה, שהביאה לגירוש, שחרור וענישה של 29 צוערים. כחלק מהשערוריה, באלווה פינירו הואשם כשעיר לעזאזל ונידון ל-12 שנות מאסר באשמת "שחיתות קטינים". הידיעה על השערורייה השפיעה רבות על החברה ועל העיתונות הצהובה של בואנוס איירס, עד כדי כך שרשימות של הומוסקסואלים בולטים לכאורה הופצו בעילום שם בקרב האוכלוסייה, וצוערים זכו בקביעות ללעג ברחובות העיר.

השערורייה הובילה לרדיפה האלימה ביותר נגד הומוסקסואלים בהיסטוריה של ארגנטינה עד לאותה נקודה, עם סדרה של פשיטות משטרתיות  והוצאות דיבה שגרמו לכליאתם של הומוסקסואלים רבים, לגלותם של הומוסקסואלים אחרים, וכן לשתי התאבדויות. חלק מההיסטוריונים מציינים כי השערורייה שימשה כתירוץ להפיכת 1943 , ששמה קץ ל-"העשור הידוע לשמצה" , ולביצוע "תברואה מוסרית". תחת המשטר החדש גברה הרדיפה של הומוסקסואלים במדינה, וכן בוצע גירושו של הזמר הספרדי, מיגל דה מולינה . הדיכוי של הומוסקסואליות במדינה העמיק עם עליית הפרוניזם ב-1946, אם כי יש הטוענים כי היחסים ביניהם היו די אמביוולנטיים.

מורשת השערורייה הושוותה לזו של משפטו של אוסקר ויילד בבריטניה, ריקוד הארבעים ואחת  במקסיקו ופרשת הארדן-אוילנבורג בגרמניה, ונחשבת לנקודת מפנה בהיסטוריה של הומופוביה במדינה. אף על פי כן, שערוריית הצוערים והרדיפה בעקבותיה זכו להתעלמות היסטורית על ידי היסטוריונים, ולא זכו לניכוס מחדש על ידי הקהילה הגאה המקומית, כפי שעשתה הקהילה הגאה המקסיקנית עם הריקוד הארבעים ואחת. בשנת 2019, המחזאי גונזלו דמריה הפך לאדם הראשון שקיבל גישה לתיקים שקשורים לשערורייה. תוכנם היווה מקור נהדר לספקולציות עבור היסטוריונים להט"בים ארגנטינאים, ופרסם את ממצאיו בשנה לאחריה.

## לקריאה נוספת

* 
* 
* 


קטגוריה:צבא: מגדר ונטייה מינית
קטגוריה:שערוריות פוליטיות
קטגוריה:שערוריות מין
קטגוריה:מחלוקות הקשורות ללהט"ב
קטגוריה:בואנוס איירס: היסטוריה
ואלייס

ממוזער|שמאל|מיקומו של ואלייס בתוך הקהילה האוטונומית של קטלוניה (גבולות 1936–2015).
**ואלייס** (בקטלאנית: **El Vallès** או פשוט **Vallès**) הוא מחוז היסטורי בקטלוניה, ספרד, הממוקם במרכז הרכס הקטלאני הקדם-חופי . הוא מיוצג בימינו על ידי שתי חטיבות מנהליות נפרדות (קומארקס) שהן חלק ממחוז ברצלונה: הואלייס המערבי , שיש לו שתי בירות, סבאדל וטראסה; והואלייס המזרחי , שבירתו גרנולר .

לחלוקה הנוכחית של ואלייס ישנם שורשים היסטוריים במחוזות המשפטיים של גרנולר וסאבאדל-טראסה, שהוקמו בשנת 1834. עם זאת, הפעם הראשונה שבה נעשה שימוש מפורש בחלוקה זו כפי שנקבע בחוק הייתה בשנת 1936, עם החלוקה הרשמית של קטלוניה לקומארקס (Comarques). בשנת 2015, ארבע מהעיריות במזרח ואלייס הפכו לחלק מקומארקה חדשה שנוצרה: המויאנס . חלקים מסוימים של אזור ואלייס שייכים לאזור המטרופולין של ברצלונה, וכיום הוא מחובר לברצלונה עם מערכות תחבורה ציבוריות כגון המטרו דל ואלייס  של FGC .

## קישורים חיצוניים

* Consell Comarcal del Vallès Occidental
* Consell Commarcal del Vallès Oriental


קטגוריה:קטלוניה: גאוגרפיה
אל-אג'ורומיה

**אל-אג'ורומיה** (בערבית: **الْآجُرُّومِيَّةِ**) שמוכר גם בשם **מתן אל-מוקדימה אל-אג'רומיה** (בערבית: ) או בשמו המלא **אל-מוקדימה אל-אג'ורומיה פי מבאדי עלם אל-ערביה** (בערבית: المقدمة الآجُرُّومية في مبادئ علم العربية) הוא ספר דקדוק ערבי (: نحو عربي) שנכתב במאה ה-13 על ידי הברברי איבן אג'ורום. כיוון שהוא תמציתי וקל לשינון, החיבור היווה את הבסיס לחינוך יסודי בלימוד הערבית הקלאסית בחברות דוברות השפות הערביות באותה התקופה והיה לאחד הספרים הראשונים שנלמדו בעל פה לאחר הקוראן, יחד עם האלפיה.

החיבור הקצר הזה בן כמה עמודים, מגדיר את מערכת ה**[[אעראב]]** (: ) (הטיית גזרה דקדוקית). "אל-מוקדימה" ( "המבוא") מסכם את הכללים המורכבים של התחביר הערבי לפורמט תמציתי, ברור ומובנה, שקל לשנן אותו.

א-סויוטי שייך אותו מבחינה סגנונית לאסכולה הבלשנית של כופה על בסיס מושג יַחֲסַת שֶׁל "khafḍ" (: ), ציווי ההטייה הייעודי "muʿrab" (), ושליטת יחסה מסוג "kayfamā" ( ) "ḥarf" ( ) על הצורה החותכת את סיום המילה "jazm" ( ).

החיבור היה מוכר באירופה מהמאה ה-16, והיה לאחד מספרי הלימוד הראשונים שעמדו לרשות חוקרי הערבית האירופאיים בלימודם את שיטת הדקדוק של השפה הערבית. תרגומים שלו פורסמו באופן קבוע ונרחב ברוב השפות האירופאיות. הוא פורסם בשתים עשרה גרסאות ומהדורות אירופאיות שונות. התרגום הלטיני של הדקדוק הערבי של אבן אג'ורום נעשה על ידי הנזיר הפרנציסקני האיטלקי תומאס אוביצ'יני מנוברה, שכיהן כאב מנזר בחלב, ופורסם באיטליה ב-1621 בשם *Grammatica Arabica*. תורגם לאנגלית על ידי ג'ון ס' פירוון.

הארג'ומיה הוא חיבור ידוע ושימושי לתחביר הערבי. הספר נחשב בעיני הערבים עצמם כיצירה חינוכית סטנדרטית; בזכות אורכו הקצר ויעילותו הוא שמר על פופולריות רחבה בקרב מורים ותלמידים של השפה הערבית ברחבי המדינות דוברות להגי הערבית, ויותר מ-60 ספרים מלווים עבורו נכתבו על ידי בלשנים מאוחרים יותר. המהדורות השונות שלו הופיעו בבולאק, באלג'יר ובמקומות אחרים.

## קישורים חיצוניים

## הערות שוליים

קטגוריה:ערבית
קטגוריה:ספרי המאה ה-13
קטגוריה:תחביר
בלה סימס

**ארבלה גבריאלה "בלה" סימס** (באנגלית: **Arabella Gabrielle "Bella" Sims**; נולדה ב-25 במאי 2005) היא שחיינית אמריקאית, סגנית אלופה אולימפית (טוקיו 2020) ואלופת העולם (בודפשט 2022) במשחה שליחות 4x200 מטר חופשי.

## ביוגרפיה
סימס נולדה וגדלה בהנדרסון, נבדה. מתאמנת בקבוצת סנדפייפרס בלאס וגאס, נבדה בהדרכתו של רון אייקן, לצדם של אלופים אולימפיים, קודי מילר, בואי בקר, קייטי גריימס, אריקה סאליבן וקלייר ויינסטין.

### 2021
#### מדליית כסף אולימפית
במבחנים האמריקאים לאולימפיאדת טוקיו שנערכו באומהה, נברסקה ביוני אותה שנה היא סיימה במקום חמישי במשחה ל-200 מטר חופשי בתוצאה של 1:57.53 דקות וצורפה לנבחרת השליחות האמריקאית. נוסף לכך, היא סיימה במקום חמישי במשחה ל-800 מטר חופשי בתוצאה של 8:23.55 דקות. במשחקים האולימפיים עצמם היא זכתה במדליית כסף במשחה שליחות 4x200 מטר חופשי לאחר ששחתה בשלב המוקדמות. כשחיינית ראשונה היא קבעה תוצאה של 1:58.59 דקות.

### 2022
במבחנים האמריקאים לאליפות העולם שנערכו בגרינסבורו, קרוליינה הצפונית באפריל היא סיימה 3 פעמים במקום שלישי ולא זכתה לייצג את ארצה במשחים אלה, במשחה ל-400 מטר חופשי בתוצאה של 4:06.61 דקות, אחרי קייטי לדקי (3:59.52 דקות) וליה סמית' (4:03.16 דקות), במשחה ל-800 מטר חופשי בתוצאה של 8:22.36 דקות, שוב אחרי קייטי לדקי (8:09.27 דקות) וליה סמית' (8:17.52 דקות) ובמשחה ל-1500 מטר חופשי בתוצאה של 16:15.87 דקות, אחרי קייטי לדקי (15:38.99 דקות) וחברתה לקבוצה קייטי גריימס (15:51.36 דקות). היא סיימה במקום חמישי במשחה ל-200 מטר חופשי בתוצאה של 1:57.71 דקות וצורפה לנבחרת השליחות האמריקאית.

#### אלופת עולם
באליפות העולם שנערכה בבודפשט, הונגריה ביוני 2022 זכתה במדליית זהב במשחה שליחות 4x200 מטר חופשי ביחד עם קלייר ויינסטין, ליה סמית', קייטי לדקי בשיא אליפות חדש של 7:41.45 דקות, לפני אוסטרליה (7:43.86 דקות) וקנדה (7:44.76 דקות). כשחיינית רביעית היא קבעה ב"זינוק שליחות" תוצאה של 1:54.60 דקות, התוצאה הרביעית מכל השחייניות ששחו במשחה הגמר. בשלב המוקדמות היא קבעה כשחיינית רביעית ב"זינוק שליחות" תוצאה של 1:55.91 דקות, התוצאה המהירה מכל השחייניות ששחו בשלב זה.

במסגרת סבב הגביע העולמי בבריכת 25 מטר שנערך באינדיאנפוליס, אינדיאנה ב-4 בנובמבר אותה שנה היא סיימה במקום רביעי במשחה ל-200 מטר חופשי בשיא עולם חדש לנערות בתוצאה של 1:52.59 דקות, כעבור 15 דקות בלבד היא זכתה במדליית זהב במשחה ל-100 מטר גב בשיא עולם חדש לנערות בתוצאה של 55.75 שניות.

## שיאים אישיים
### בריכה אולימפית
* 100 מטר חופשי: 53.73 שניות (2023)
* 200 מטר חופשי: 1:56.08 דקות (2023)
* 400 מטר חופשי: 4:03.25 דקות (2023)
* 800 מטר חופשי: 8:22.36 דקות (2022)
* 1500 מטר חופשי: 16:15.87 דקות (2022)
* 200 מטר חופשי ב"זינוק שליחות": 1:54.60 דקות (2022)

### בריכת 25 מטר
* 200 מטר חופשי: 1:52.59 דקות (2022), **שיא עולם לנערות**
* 400 מטר חופשי: 3:58.85 דקות (2022)
* 100 מטר גב: 55.75 שניות (2022), **שיא עולם לנערות**
* 200 מטר גב: 2:01.64 דקות (2022)
* 200 מטר מעורב אישי: 2:06.90 דקות (2022)

## ראו גם

## קישורים חיצוניים

קטגוריה:אמריקאים ילידי נבדה
קטגוריה:שחייניות חופשי אמריקאיות
קטגוריה:אלופות עולם בשחייה
קטגוריה:שיאניות עולם אמריקאיות: שחייה
קטגוריה:זוכות מדליית כסף אולימפית אמריקאיות באולימפיאדת טוקיו (2020): שחייה
קטגוריה:נבדה: שחיינים
קטגוריה:אמריקאיות שנולדו ב-2005
קטגוריה:אמריקאים שנולדו ב-2005
יוסף הלפרין

**יוסף צבי הלפרין** (13 ביולי 1922 – 2010) היה אנטומולוג ישראלי.

## קורות חיים
נולד בלודז' למשפחה ציונית, אמצעי בין שלושה אחים. אביו, חיים, היה סוכן-נוסע בתעשיית הטקסטיל, ואמו, חיה-הלה, לבית גולדלוסט, עקרת בית. הלפרין תכנן לעלות לארץ ישראל בספטמבר 1939 (אחיו הבכור, מרדכי, עשה כן ב-1938 באמצעות סרטיפיקט של סטודנט) אך פרוץ מלחמת העולם השנייה שיבש את התכנית. הלפרין נדד מזרחה אל בלארוס. ב-1940 התגלגל לתפקיד מנהל בית ספר כפרי קטן באזור ברנוביץ'. ביוני 1941 החלה ההתקפה הגרמנית על ברית המועצות, והלפרין ירד למחתרת. ב-1944 עבר לאזור קלצה בפולין והצטרף כפרטיזן לארמייה קריובה. לימים נודע לו כי הוריו ואחיו הצעיר, אפרים, נספו במחנה ההשמדה בלז'ץ.

בתום המלחמה ארגן קבוצת נערים יהודים למטרת עלייה לארץ ישראל דרך איטליה. בינואר 1946 הגיע לארץ עם הקבוצה באוניית המעפילים "אנצו סרני".
נפצע במלחמת העצמאות בקרב על שכונת אבו תור בירושלים, ובזמן החלמתו למד בבית המדרש למורים בבית הכרם. ב-1949 פגש את רחל ינאית-בן צבי שמינתה אותו כמנהל בית ספר לילדי עולים שאותו היא הקימה בעין כרם.

החל ללמוד בפקולטה לחקלאות ברחובות. באותה תקופה התגורר בקיבוץ חולדה ולאחר מכן בקבוצת שילר, שם עבד כמורה לטבע.
בשנת 1958 סיים את התואר השני והתקבל לעבודה כחוקר בכיר באנטומולוגיה במכון וולקני. את מעבדתו הקים באילנות ושם גם התגורר במשך כשלושים שנה.
היה חלוץ בישראל בשלושה תחומים של אנטומולוגיית העץ: יער, נוי ועץ מעובד. פעל רבות להעלאת המודעות לסכנות תהלוכן האורן.
כמו-כן פיתח שיטה להדברת המזיק באמצעות הזרקות לגזע העץ. ב-1974 התוודע לראשונה לנזקי הליקטוס – מין פולש של חיפושית הניזונה מעץ מעובד – לענף הנגרות. משרד המסחר והתעשייה אימץ ב-1978 את המלצתו לאסור ייבוא עץ נגוע מסוג אוביצ'י, והבעיה נעלמה בהדרגה.

ב-1987 עבר להתגורר בנס ציונה ופרש לגמלאות, אך המשיך לעבוד בהתנדבות במכון וולקני. במשך 12 שנה שימש כיועץ בתחום מזיקי עץ תעשייתי במכון התקנים הישראלי. ב-2010 נפטר. נטמן בבאר יעקב.

להלפרין תואר דוקטור מהאוניברסיטה העברית על עבודתו בנושא תהלוכן האורן.
מספר פרסומיו המדעיים: מעל 200. כתב שני ערכים לאנציקלופדיה לחקלאות ו-15 ערכים לאנציקלופדיה החי והצומח של ארץ ישראל.

על שמו קרויים לפחות 15 חרקים שונים ואקרית אחת. ביניהם חיפושית בשם Clada halperini ועש בשם Pseudoterpna coronillaria halperini.

## חיים פרטיים
נישא לשרה לבית רזניק (1928–1977). להם בן, ד"ר אפרים (אפי) הלפרין, ששימש כמנהל היחידה למחלות זיהומיות בבית החולים ביקור חולים בירושלים.

## ספריו
* הדרך לחרות 1945–1946, מורשת – בית עדות ע"ש מרדכי אנילביץ, 1996.
* נעורים באזיקים, (עם הקדמה מאת פרופ' אוריאל סימון) משרד הביטחון – ההוצאה לאור, 2002

## קישורים חיצוניים
* יוסף הלפרין, באתר משרד החקלאות
* 	
* יוסף הלפרין, באתר קבוצת שילר
* אוסף החרקים של יוסף הלפרין, באתר מוזיאון הטבע ע"ש שטיינהרדט
* יוסף הלפרין באתר מוזיאון הלוחם היהודי במלחמת העולם השנייה
* 

## הערות שוליים

קטגוריה:ישראלים ילידי פולין
קטגוריה:מורים בישראל
קטגוריה:אנטומולוגים ישראלים
קטגוריה:עולים לאחר מלחמת העולם השנייה
קטגוריה:חיילי חטיבת עציוני במלחמת העצמאות
קטגוריה:בעלי תואר דוקטור מהאוניברסיטה העברית בירושלים
קטגוריה:פרטיזנים יהודים מפולין
קטגוריה:יהודים לוחמי ארמייה קריובה
קטגוריה:ישראלים שנולדו ב-1922
קטגוריה:ישראלים שנפטרו ב-2010
אבן אג'ורום

**אבן אג'ורום** (בערבית: **إبن أَجُرُوم**; בשפות ברבריות: **Ageṛṛom** או **Agerrum**) או בשמו המלא: **אבו עבדאללה מוחמד בן עבדאללה בן דאוד אל-צנהאג'י** (בערבית: **أبو عبد الله محمد بن عبد الله بن داود الصنهاجي**; 1273, פאס, השושלת המרינית – 1323, פאס, השושלת המרינית) היה בלשן וחכם דת אסלאמי מרוקאי ואמן קריאת קוראן המפורסם בזכות ספר הדקדוק הסינופטי בערבית שחיבר שנקרא בהמשך על שמו אל-אג'ורומיה.

## ביוגרפיה
אבן אג'ורום נולד בפאס בשנת 1273. הוא היה ממוצא ברברי של צנהג'ה. קרוביו היו משכונת צפרו. "אג'ורום" היא מילה ברברית שמשמעותה "אדם דתי" וסופי עני (סגפן, בשפת השילחה : אג'וררם). סבו, דאוד, היה הראשון הידוע בכינוי הזה.

נפטר ביום ראשון, 1 במרץ 1323, ונקבר למחרת בתוך העיירה ברובע האנדלוסי ליד באב אל-ג'יזין (כנראה, באב אל-חדיד ) ונשא את שמו בתחילת המאה ה-20.

## הערות שוליים

קטגוריה:בלשנים ולשונאים שמיים
קטגוריה:ילידי 1273
קטגוריה:נפטרים ב-1323
קטגוריה:אנשי דת מרוקאים
תומאס ברבוסקה

**תומאס ברבוסקה** (באנגלית: **Thomas Barbusca**; נולד ב-3 במרץ 2003) הוא שחקן אמריקאי. הוא ידוע בזכות גילום צ'יפ פמברטון, אחד משלושת הילדים בקומדיית המצבים "המיק" .

## ביוגרפיה
ברבוסקה נולד בשנת 2003 בטומס ריבר, ניו ג'רזי למשפחה ממוצא איטלקי, ומתגורר כיום בקליפורניה. לברבוסקה אחות גדולה בשם בריאל, גם היא שחקנית.

## קריירה
בשנת 2012 שיחק בפרק בסדרה "קונאן" ובפרק בסדרה "הנורמלים החדשים".

בשנת 2016, ברבוסקה לוהק לתפקיד ראש בקומדיית המצבים "המיק". הוא גילם את אחד מילדי המשפחה "צ'יפ פמברטון". בשנת 2016 שיחק בסרט "חטיבת הביניים או שנות חיי הגרועות ביותר" המבוסס על רומן מ-2011 באותו שם מאת ג'יימס פטרסון וכריס טבטס.

בשנת 2018 שיחק בסרט המותחן "חיפוש". שנה לאחר מכן שיחק בסרט "מבוגר אחראי" לצד פיט דייווידסון ובתפקיד חוזר בסדרת הטלוויזיה "משפחה בהפרעה".

בשנת 2020 דיבב בסדרה של נטפליקס, "הפכים סולארים".

בשנת 2021 דיבב בסרט האנימציה "הבאג של רון" ושיחק גם בסדרות הטלוויזיה "נפילות חדות" ו"צ'אד". ביולי אותה שנה, לוהק ברבוסקה, לתפקיד בסרט הקולנוע "הנערה הכי בת-מזל בעולם".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:שחקנים ילדים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים ממוצא איטלקי
קטגוריה:אמריקאים שנולדו ב-2003
מחוז ברצלונה

**מחוז ברצלונה** (בקטלאנית: [bəɾsəˈlonə], בספרדית: [baɾθeˈlona]) הוא מחוז במזרח ספרד, במרכז הקהילה האוטונומית של קטלוניה. המחוז גובל במחוזות טרגונה, ליידה וז'ירונה ובים התיכון. שטחו הוא 7,726 קילומטרים רבועים וחיים בו 5,743,402 אנשים, מתוכם כ-29% (1,664,182) חיים בגבולות המנהליים של העיר ברצלונה, שבעצמה נמצאת באזור המטרופולין של ברצלונה.

## חלוקות
בירת המחוז היא העיר ברצלונה, והמועצה המחוזית יושבת בקאסה סרה  על שדרת הרמבלה דה קטלוניה  בעיר. מספר ערים ועיירות אחרות במחוז ברצלונה כוללות את הוספיטט דה לוברגאט, בדאלונה, סרדניולה דל ואלייס, מרטורל, מטארו, גרנולר, סבאדל, טראסה, סיטגס, איגאלדה, ויק, מנרסה, ברגה.

מכיוון שהחלוקה לפי מחוזות בספרד והחלוקה לפי קומרקים בקטלוניה לא לגמרי מתאימות, המונח קומרקס (comarques) של מחוז ברצלונה לא יהיה לגמרי נכון. עם זאת, ניתן להכין רשימה של הקומארקים הכלולים – באופן מלא או חלקי – במחוז ברצלונה:
* כלולים במלואם:
** אלט פנדס
** אנויה
** תיקים
** באייקס לוברגאט
** ברצלונה
** גארף
** מארסמה
** מויאנס
** ואלייס אוקסידנטל
** ואלייס אוריאנטל
* כלולים חלקית:
** ברגוודה (כל העיריות למעט גוסול)
** אוסונה (כל העיריות מלבד אספינלבס, וידרה ווילדראו)
** סלבה (רק עיריית פוגרס דה לה סלבה)

## גאוגרפיה
הרכס הקטלאני הקדם-חופי  ורכס החוף הקטלאני  עוברים דרך מחוז ברצלונה. ישנם מספר רכסי הרים בולטים יותר הממוקמים במחוז, כולל מסיב מונטסני , רכס הרי קולסרולה וטיבידאבו. פדרפורקה  הוא ההר הגבוה ביותר במחוז, הממוקם בצד הצפוני כחלק מהפרה-פירנאים . טיבידאבו הוא ההר המשקיף על העיר ברצלונה.

ברוב מחוז ברצלונה יש אקלים ים-תיכוני על החוף ואקלים ימי בפנים הארץ.

## אוכלוסייה
ההיסטוריה של התפתחות האוכלוסייה ניתנת בתרשים הבא:

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)

ImageSize = width:800 height:auto barincrement:30
PlotArea = left:40 bottom:40 top:20 right:20
DateFormat = x.y
Period = from:0 till:6000
TimeAxis = orientation:horizontal
AlignBars = late
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

PlotData=
 color:skyblue width:25 shift:(-60,-5) fontsize:M anchor:till
 bar:1857 from:0 till: 713 text: 713,734
 bar:1877 from:0 till: 828 text: 827,629
 bar:1887 from:0 till: 880 text: 879,771
 bar:1900 from:0 till:1053 text:1,052,977
 bar:1910 from:0 till:1136 text:1,136,068
 bar:1920 from:0 till:1341 text:1,340,906
 bar:1930 from:0 till:1729 text:1,728,683
 bar:1940 from:0 till:1936 text:1,935,707
 bar:1950 from:0 till:2216 text:2,215,901
 bar:1960 from:0 till:2839 text:2,838,801
 bar:1970 from:0 till:3915 text:3,915,010
 bar:1980 from:0 till:4623 text:4,623,204
 bar:1990 from:0 till:4654 text:4,654,407
 bar:2000 from:0 till:4806 text:4,805,927
 bar:2010 from:0 till:5523 text:5,522,565
 bar:2020 from:0 till:5743 text:5,743,402

TextData=
 pos:(35,20) fontsize:M
 text:"Source: Instituto Nacional de Estadística, INE"


## קישורים חיצוניים
* 

## הערות שוליים

ברצלונה
קטגוריה:קטלוניה: גאוגרפיה
Gay Bar

"**Gay Bar**" (בעברית: **[[גיי בר]]**) הוא סינגל של להקת הרוק האמריקאית, אלקטריק סיקס . השיר נכתב על ידי חבר הלהקה טיילר ספנסר, תחת השם הבדוי דיק ולנטיין, והופק על ידי סטיוארט בראדבורי ודמיאן מנדיס. השיר יצא, על ידי חברת התקליטים אקס-אל רקורדינגס, ב-2 ביוני 2003, כסינגל השני מתוך אלבום האולפן הראשון שלהם, *Fire*.

בעוד שגם השיר וגם הקליפ זכו להשמעה משמעותית, מילים המזכירות מלחמה נערכו בשל האופי הפוגעני שלהן, בעיקר בגלל אזכור מלחמת עיראק.

## רקע וכתיבה
על פי טיילור ספנסר, הרעיון לשיר עלה משמיעה לא נכונה של "Girl U Want"  של להקת הרוק האמריקאית, Devo.

### צנזורה
בגרסה המצונזרת של השיר נחתכות המילים "nuclear" ו-"war" (בשורה "let's start a war, start a nuclear war"), והוחלפו בצליל צליפת שוט. בגרסה המצונזרת היפנית, השורה הוחלפה ב-"let's do an edit, do a radio edit".

## וידאו קליפ
הווידאו קליפ, בבימוי של טום קונץ ומייק מגווייר, הוקלט באפריל 2003 באולפן קולנוע בטורונטו, קנדה. הוא הועלה ליוטיוב ב-28 בינואר 2013. נכון לאוקטובר 2022, הווידאו קליפ נצפה למעלה מ-5 מיליון פעמים.

## פרסים ומועמדויות
השיר היה מועמד לפרס הסינגל הטוב ביותר של פרסי קראנג! . כמו כן, השיר זכה בפרס סרטון השנה מטעם מגזין   ו-Q.

## מיקומי שיא

## נתוני מכירות

## גרסאות כיסוי
המוזיקאית האלקטרונית הקנדית, פיצ'ז , הוציא גרסת כיסוי לשיר כרצועת בונוס לאלבום האולפן השלישי שלה, *Fatherfucker*.

להקת הקאנטרי רוק הגרמנית, The BossHoss , ביצעה את השיר במהלך סיבוב ההופעות "Low Voltage" ב-2010. גרסת אולפן של השיר הופיעה באלבום האולפן השלישי שלהם, *Stallion Battalion*.

צמד הקומיקאים הבריטי, ארמסטרונג אנד מילר , הוציאו גרסה פרודית לשיר בסרטון התדמית של הסדרה שבה הם מככבים, The Armstrong & Miller Show .

## קישורים חיצוניים

## הערות שוליים

קטגוריה:שירים באנגלית
קטגוריה:שירי להט"ב
קטגוריה:שירים על מועדוני לילה
קטגוריה:שירי סינת'-פופ אמריקאיים
קטגוריה:שירי רוק אנד רול
קטגוריה:סינגלים בהוצאת אקס-אל רקורדינגס